Antrag auf Registrierung von Privilegien
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

16348 AD 273/4 Oxyrhynchus BGU 4 1074; SB 1 5225

Τιβέριος Κλαύδιος Καῖσαρ Σεβαστὸς Γερμανικός, ἀρχιερεὺς μέγιστος, δημαρχικῆς ἐξουσίας τὸ β, ὕπατος τὸ γ, αὐτοκράτωρ τὸ δ, πατὴρ πατρίδος, τοῖς ἀπὸ τῆς οἰκουμένης περὶ τὸν Διόνυσον ἱερονίκαις, στεφανίταις καὶ τοῖς τούτων συναγωνισταῖς χαίρειν· τὰς μὲν εἰκόνας ὃν τρόπον εὐσεβούμεθα μετὰ τῆς πρεπούσης τιμῆς ἀνιστάνειν ἐπιτρέπω, τὰ δὲ ὑπὸ τοῦ θεοῦ Σεβαστοῦ δεδομένα ὑμῖν νόμιμα καὶ φιλάνθρωπα συντηρῶ. οἱ πρεσβεῖς ἦσαν Κλαύδιος Φοῖβος, Κλαύδιος Ἐπάγαθος, Κλαύδιος Διονύσιος, Κλαύδιος Θάμυρις, Κλαύδιος Κάστωρ, Ἀντώνιος Νατάλειος υἱός, Λόγιος [...]. ἔρρωσθε. ἐγένετο ἐν Ῥώμῃ Τιβερίῳ Κλαυδίῳ Καίσαρι Σεβαστῷ καὶ Οὐιτελλίῳ τὸ β ὑπάτοις. Κεφάλαιον ἐκ διατάγματος θεοῦ Ἁδριανοῦ περὶ τῶν δοθεισῶν δωρεῶν τῇ συνόδῳ· ὧν δέ εἰσιν ἀσυλία, προεδρία, ἀστρατία, λειτουργιῶν δημοσίων ἀτέλεια, ἀτελῆ ἔχειν ὅσα ἂν ἐπάγωνται χρείας ἰδίας ἢ τῶν ἀγώνων ἕνεκα, μὴ κρίνειν, μὴ καθιστάνειν ἐγγυητάς, ἀνεισφορίας αὐτῶν, συνθυσίας, μὴ δέχεσθαι πρὸς ἀνάγκην ξένους, μὴ εἴργεσθαι μηδὲ ἄλλῃ τινὶ φρουρ [...] ἐπιστολὴ θεοῦ Σεουήρου· ἦν εἰκὸς ὑμᾶς τοὺς τὴν ἱερὰν σύνοδον νέμοντας ἐν τῇ πατρίδι μου ἡσθῆναι ἐπὶ τῷ εἰς ἐμὲ περιεληλυθέναι τὴν τῶν ὅλων κηδεμονίαν καὶ βασιλείαν καὶ διὰ ψηφίσματος φανερὰν ποιῆσαι τὴν γνώμην ἣν ἔχετε πρὸς ἡμᾶς· εὐχαριστεῖν δὲ ἐπὶ τούτοις βουλόμενος, ὁπόσα εἴχετε ἐξ ἀρχῆς ὑπὸ τῶν πρὸ ἐμοῦ αὐτοκρατόρων δεδομένα ὑμῖν δίκαια καὶ φιλάνθρωπα, ταῦτα καὶ αὐτὸς φυλάττω, προσαύξειν ἐθέλων καὶ διὰ τιμῆς ἄγειν ἄνδρας μουσικοὺς καὶ ταῖς πρὸς τὸν Διόνυσον θρησκείαις ἀνακειμένους. εὐτυχεῖτε. θεῶν Σεουήρου καὶ Ἀντωνείνου· τοῖς ψηφίσμασιν ὑμῶν καὶ πάνυ πεφροντισμένως ἐνετύχομεν ὡς μήτε ὑστερεῖν τι υ῾μῖν τῶν ὑπαρχόντων δικαίων μήτε [...] μήτε τι τῶν ἐκ παλαιοῦ νενομισμένων μήτε τι τῶν ἐπὶ τὸ βέλτιον παρεσχημένων. εὐτυχεῖτε. Θεοῦ Ἀλεξάνδρου. ὅσα θεῷ Ἀντωνείνῳ πατρὶ ἐμῷ καὶ θεῷ Σεουήρῳ πάππῳ μου καὶ τοῖς ἄνωθεν προγόνοις ἐκρίθη περὶ ὑμῶν καὶ τῶν δεδομένων ὑμῖν δικαίων, πολλάκις ἀπεφηνάμην ὅτι κύρια εἶναι. οἱ καθʼ ἑκάστην πανήγυριν ἀγωνοθέται πειθαρχήσουσιν. Ὀξυρυγχειτῶν τῆς λαμπρᾶς καὶ λαμπροτάτης πόλεως ἄρχουσι βουλῇ διὰ Αὐρηλίου Εὐπόρου τοῦ καὶ Ἀγαθου Δαίμονος, γενομένου κοσμητοῦ, ἐξηγητοῦ, εὐθηνιάρχου, ὑπομνηματογράφου τῆς λαμπροτάτης πόλεως τῶν Ἀλεξανδρέων, ἐξηγητεύσαντος, πρυτανεύσαντος, βουλευτοῦ, ἐνάρχου πρυτάνεως τῆς λαμπρᾶς καὶ λαμπροτάτης Ὀξυρυγχειτῶν πόλεως, Αὐρήλιος Ἀπολλοδίδυμος Πλουτίωνος ἀπὸ τῆς λαμπρᾶς καὶ λαμπροτάτης Ὀξυρυγχειτῶν πόλεως, γραμματεὺς τῆς ἱερᾶς συνόδου τοῖς ἀξιολογωτάτοις χαίρειν· τοῦ γενομένου ψηφίσματος περὶ τοῦ κατατετάχθαι ἐμὲ εἰς τὴν σύνοδον καὶ τῶν προτεταγμένων τῶν περὶ ἀσυλίας θείων αὐτοκρατορικῶν διατάξεων τὰ ἴσα ἐντάξας καὶ ἐπιφέρων ἀξιῶ ἀκόλουθα ὑμᾶς τούτοις πρᾶξαι. ἔτους ε Αὐτοκράτορος Καίσαρος Λουκίου Δομιτίου Αὐρηλιανοῦ Γωθικοῦ μεγίστου, Καρπικοῦ μεγίστου, Εὐσεβοῦς Εὐτυχοῦς Σεβαστοῦ, Τῦβι. ἡ ἱερὰ μουσικὴ περιπολιστικὴ Αὐρηλιανὴ οἰκουμενικὴ μεγάλη σύνοδος τοῖς ἀπὸ τῆς αὐτῆς συνόδου χαίρειν. ἡ ἱερὰ μουσικὴ περιπολιστικὴ Αὐρηλιανὴ μεγάλη σύνοδος τοῖς περὶ τὸν Διόνυσον τεχνίταις, ἱερονίκαις, στεφανίταις χαίρειν· γεινώσκετε καταταγέντα εἰς τὴν ἱερὰν μουσικὴν περιπολιστικὴν οἰκουμενικὴν σύνοδον Μᾶρκον Αὐρήλιον Ἀπολλοδίδυμον Πλουτίωνος, γραμματέα, καὶ ἀποδεδωκότα τὸ κατὰ τὸν νόμον τὸν βασιλικὸν ἐντάγιον πᾶν ἐκ πλήρους δηνάρια σν καὶ τὰ εἰς τὰς τιμὰς τοῦ Σεβαστοῦ ἱερὰ τελέσματα. ἐγράψαμεν οὖν ὑμῖν, ἵνʼ εἰδῆτε. ἔρρωσθε. ἐγένετο ἐν τῇ λαμπρᾷ καὶ λαμπροτάτῃ Ὀξυρυγχειτῶν πόλει, ἀγῶνος ἀγομένου πρώτου ἱεροῦ εἰσελαστικοῦ οἰκουμενικοῦ πενταετηρικοῦ σκηνικοῦ γυμνικοῦ ἱππικοῦ ἰσοκαπιτωλίου τῶν μεγάλων Καπιτωλίων [...] ἐπὶ ἀρχόντων τῆς ἱερᾶς μουσικῆς συνόδου, πρωτάρχοντος Σαραπάμμωνος, κήρυκος, Ἀλεξανδρέως, ἱερονίκου, Καπιτωλιωνίκου, παραδόξου, γραμματεύοντος Παύλου, σαλπικτοῦ, Ἀντινοέως [...] ἄρχοντος νομοδείκτου Μάρκου Αὐρηλίου Σιλβανοῦ, Ἑρμοπολίτου, Ῥωμαίου καὶ Ἀθηναίου, ἱερονίκου, πλειστονίκου, παραδόξου. Μᾶρκος Αὐρήλιος Σαραπάμμων, Ἀλεξανδρεὺς καὶ Ἑρμοπολίτης κῆρυξ, ἱερονίκης, Καπιτωλιονίκης, παράδοξος, [...] πρωτάρχων τῆς ἱερᾶς μουσικῆς περιπολιστικῆς Αὐρηλιανῆς οἰκουμενικῆς μεγάλης συνόδου ἔγραψα καὶ ἐσφράγισα καταταγέντι ἐπʼ ἐμοῦ ἐν τῇ λαμπρᾷ καὶ λαμπροτάτῃ Ὀξυρυγχειτῶν πόλει, ἀγῶνος ἀγομένου πρώτου ἱεροῦ εἰσελαστικοῦ οἰκουμενικοῦ πενταετηρικοῦ σκηνικοῦ ἱππικοῦ γυμνικοῦ ἰσοκαπιτωλίου τῶν μεγάλων Καπιτωλίων, Μάρκου Αὐρηλίου Ἀπολλοδιδύμου Πλουτίωνος γραμματέως, ὑπέγραψα. Μᾶρκος Αὐρήλιος Παῦλος Ἀντινοεὺς [...] ἄρχων γραμματεὺς τῆς ἱερᾶς περιπολιστικῆς Αὐρηλιανῆς οἰκουμενικῆς μεγάλης συνόδου ὑπέγραψα καὶ ἐσφράγισα καταταγέντι ἐπʼ ἐμοῦ ἐν τῇ λαμπρᾷ καὶ λαμπροτάτῃ Ὀξυρυγχειτῶν πόλει, ἀγῶνος ἀγομένου πρώτου ἱεροῦ εἰσελαστικοῦ οἰκουμενικοῦ πενταετηρικοῦ σκηνικοῦ ἱππικοῦ γυμνικοῦ ἰσοκαπιτωλίου τῶν μεγάλων Καπιτολίων, Μάρκῳ Αὐρηλίῳ Ἀπολλοδιδύμῳ γραμματεῖ. Μᾶρκος Αὐρήλιος Σιλβανὸς Ἑρμοπολίτης Ῥωμαῖος καὶ Ἀθηναῖος [...] Περγαμηνὸς καὶ Ῥόδιος, σαλπικτής, καπιτωλιωνίκης ἐπὶ Ῥωμῆς, τρισπυθιονίκης, δεκαολυμπιονίκης, δωδεκαακτιωνίκης, τρισκαιδεκαασκληπιονίκης, νεμειονίκης, [...] παράδοξος, ἄρχων νομοδείκτης τῆς ἱερᾶς μουσικῆς περιπολιστικῆς Αὐρηλιανῆς οἰκουμενικῆς μεγάλης συνόδου ὑπέγραψα καὶ ἐσφράγισα καταταγέντι ἐπʼ ἐμοῦ ἐν τῇ λαμπρᾷ καὶ λαμπροτάτῃ Ὀξυρυγχειτῶν πόλει, ἀγῶνος ἀγομένου πρώτου ἱεροῦ εἰσελαστικοῦ οἰκουμενικοῦ πενταετηρικοῦ σκηνικοῦ ἱππικοῦ γυμνικοῦ ἰσοκαπιτωλίου τῶν μεγάλων Καπιτωλίων· Μάρκου Αὐρηλίου Ἀπολλοδιδύμου Πλουτίωνος γραμματέως. Μᾶρκος Αὐρήλιος Πτο[...] ἀρχιγραμματεύς, γραμματεύσας τῆς ἱερᾶς μουσικῆς οἰκουμενικῆς Αὐρηλιανῆς περιπολιστικῆς μεγάλης συνόδου ἐτέλεσα τὴν διπλῆν.